รบกวนสอบถามหน่อยค่ะ เมื่ออาทิตย์ที่แล้วโดนเหยียบเท้า แล้วนิ้วก้อยบวม ตอนแรกก็ปวดอยู่ประมาณ 10 นาที แล้วก็หาย แต่พอเดินก็จะเริ่มปวดขึ้นมาและมีรอยช้ำสีเขียวเป็นอยู่ 3 วัน หลังจากวันที่ 4 ก็ไม่มีมีรอยแต่ว่ายังบวมและเมื่อจับจะรู้สึกปวดๆ จนวันนี้อาทิตย์นึงแล้ว ยังบวมและเมื่อจับยังปวดอยู่ ไม่ทราบว่ากระดูกหักหรือว่าเป็นคะ
สวัสดีค่ะ การวินิจฉัยที่เป็นไปได้-ปวดจากกล้ามเนื้อหรือเนื้อเยื่อบริเวณรอบๆอักเสบจากอุบัติเหตุ-มีกระดูกหักหรือร้าว แต่มักจะปวดและบวมมาก จนเดินไม่ได้-ข้ออักเสบ เช่น โรคข้ออักเสบรูมาตอยด์ จะมีอาการปวดตามข้อเล็กๆ เช่น ข้อนิ้วมือ ข้อมือ ข้อนิ้วเท้าแต่ถ้ามีประวัติอุบัติเหตุชัดเจนน่าจะเป็นเรื่องของกล้ามเนื้อและเนื้อเยื่อรอบๆอักเสบมากที่สุดค่ะควรหลีกเลี่ยงการใช้งานหรือลงน้ำหนักที่เท้าข้างนั้นในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการ ยกขาสูง ประคบเย็นเพื่อลดปวดหากยังปวด บวมมาก ลงน้ำหนักไม่ได้ ควรไปพบแพทย์เพื่อเอ็กซเรย์ดูเพิ่มเติมเรื่องกระดูก และประเมินว่ามีการอักเสบของเนื้อเยื่อรอบๆมากน้อยแค่ไหน